**ПЛАН ЗА ОЦЕНКА**

**на Програмата за морско дело и рибарство за периода 2014-2020 г. в съответствие с Глава 10 от Програмата за морско дело и рибарство 2014 -2020 г.**

**CCI NO: 2014BG14MFOP001**

**София, март 2019 г.**

Съдържание:

[Списък на използваните съкращения 3](#_Toc7098466)

[1. Цел на Плана за оценка 3](#_Toc7098467)

[**1.1. Определяне на ключовите цели** 4](#_Toc7098468)

[**1.2. Анализ на наличните данни, с оглед определянето на основния фокус на усилията за събиране на данни за оценката** 6](#_Toc7098469)

[2. Оценителна рамка 9](#_Toc7098470)

[**2.1. Цел на оценката и процес на оценяване** 10](#_Toc7098471)

[**2.2. Ниво на участие на партньорите/заинтересованите страни/ по оценката** 16](#_Toc7098472)

[**2.3. Степен на принос на експертите** 18](#_Toc7098473)

[**2.4. Насоки за осигуряване на разпространението на резултатите от оценките** 20](#_Toc7098474)

[**2.5. График за указване как оценките ще допринесат за изпълнението и подготовката на различни доклади по програмата** 22](#_Toc7098475)

[**2.6. Общ бюджет за изпълнението на процеса по оценка** 26](#_Toc7098476)

[3. Планирани оценки – 2бр. 26](#_Toc7098477)

[**3.1. Списък и времеви график на оценките, които ще се извършват през годините, в т.ч. документация относно избора на теми** 27](#_Toc7098478)

[**3.2. Планът за оценка ще конкретизира всеки вид квалификация** 28](#_Toc7098479)

[**3.3. Контекст и обосновка, вкл. основния подход (или оценка на въздействието) и основните въпроси на оценките** 28](#_Toc7098480)

[**3.4. Използвани методи и информация** 31](#_Toc7098481)

[**3.5. Гарантиране, че необходимата информация за определени оценки ще е налична или ще бъде налична в бъдеще, както и график за целта** 33](#_Toc7098482)

[**3.6. Времетраене и ориентировъчни дати** 33](#_Toc7098483)

[**3.7. Очакван бюджет за всяка оценка (свързан с избраните методи и времетраене на договора)** 37](#_Toc7098484)

# Списък на използваните съкращения

|  |  |
| --- | --- |
| **БФП** | Безвъзмездна финансова помощ |
| **ВОМР** | Водено от общностите местно развитие |
| **ГДИ** | Годишен доклад за изпълнение |
| **ДФЗ - РА** | Държавен фонд „Земеделие“ – Разплащателна  агенция |
| **ЕК** | Европейска комисия |
| **ИАРА** | Изпълнителна агенция по рибарство и аквакултури |
| **ИМП** | Интегрираната морска политика |
| **ИСУН** | Интегрирана система за управление и наблюдение |
| **КН** | Комитет за наблюдение |
| **МИРГ** | Местна инициативна рибарска група |
| **МОСВ** | Министерство на околната среда и водите |
| **НСИ** | Национален статистически институт |
| **НТИКР** | Научно-технически и икономически комитет по  рибарство |
| **ОО** | Одитен орган |
| **ОП** | Оперативна програма |
| **ОПОР** | Обща политика в областта на рибарството |
| **ПМДР** | Програма за морско дело и рибарство за периода  2014 – 2020 г. |
| **СЕО** | Стратегическа екологична оценка |
| **СО** | Сертифициращ орган |
| **СУК** | Система за управление и контрол |
| **УО** | Управляващ орган |
| **ЦКЗ** | Централно координационно звено |

## **1. Цел на Плана за оценка**

Целта на настоящия документ е да представи по-подробно рамката, която Република България ще следва в изпълнение на глава 10 от Програмата за морско дело и рибарство 2014 – 2020 г. (ПМДР), приета с решение на Европейската комисия от октомври 2015 г. Планът за оценка има за цел да изпълни изискванията, определени в член 56 от Регламент (ЕС) № 1303/2013 на Европейския парламент и на Съвета от 17 декември 2013 г., и посочените в член 5 от Регламент за изпълнение (ЕС) № 771/2014 на Комисията от 14 юли 2014 г., които се явяват правното основание за изготвяне на плана за оценка и други оценки през програмния период и се отнасят, както до създаването на настоящия план за оценка, така и до възможните оценки, в съответствие със следното задължение на страните: „поне веднъж през програмния период се провежда оценка, с която се оценява приносът на подкрепата от европейските структурни и инвестиционни фондове за постигането на целите по всеки приоритет“.

Основната цел на Плана за оценка на ПМДР 2014-2020 г. е да обезпечи ефективното планиране и извършване на качествени оценки през програмния период, както и ефективното използване на резултатите от извършените оценки от страна на УО за подобряване качеството на изпълнение на ПМРД 2014-2020 г. и за проследяването на ефективността, ефикасността и въздействието на програмата за постигане на заложените цели на национално и общоевропейско ниво.

Настоящият план определя тематичния обхват и основните въпроси на оценка, приложимите методи за оценка, вътрешната организация на процеса на оценка в УО и външната координация с партньорите и заинтересованите страни по ПМДР 2014-2020 г., времевата рамка и ресурсната обезпеченост на оценката с необходимите финансови и човешки ресурси, планираните мерки за повишаване капацитета на човешкия ресурс на УО, ангажиран с оценката, и действията по осигуряване на публичност и оповестяване резултатите от оценката.

Процесът на осъществяване на оценка е тясно свързан с програмния цикъл (програмиране, изпълнение, мониторинг и отчитане на изпълнението на предварително заложените цели) и в този смисъл целта на провеждането на оценки е да се подобри качеството на изпълнение на оперативната програма и да се извърши оценка на нейната ефективност, ефикасност и въздействие.

Общата цел на Плана за оценка е да се гарантира, че се предприемат достатъчно и подходящи дейности по оценката, които да бъдат успешно интегрирани в процеса на управление и изпълнение на програмата.

## **1.1. Определяне на ключовите цели**

Настоящият План за оценка очертава постигането на целите, идентифицирани в Глава 10 от ПМДР, както и тези, дефинирани от Управляващия орган на програмата, който отговаря за функционирането и управлението на системата за наблюдение и контрол и за качественото и навременното разпространение на резултатите от изпълнението на програмата. За постигане на по-голяма яснота, основните цели на Плана за оценка са както следва:

* Да отчете и предостави доказателства за приноса на ПМДР към всеки от приоритетите на Съюза;
* Да оцени въздействието на програмата във връзка с поставените при програмирането цели;
* Да се даде възможност за информирано управление на програмата и вземане на адекватни решения въз основа на постигнатите резултати, въз основа на обмена на наличните доказателства и обобщените констатации, изводи и препоръки от отделните оценки;
* Да способства за подобряване на качеството на оценките чрез правилно планиране, включително чрез идентифициране и събиране на необходимите данни (член 54 (2) от Регламент (ЕС) № 1303/2013 г.); - осигури рамка за планиране на оценки на въздействието (член 56 (3) от Регламент (ЕС) № 1303/2013 г.);
* Да гарантира, че оценките осигуряват необходимата информация за ефективното и ефикасно управление на ПМДР;
* Да гарантира използването на резултатите от заинтересованите страни при прилагането на програмата;
* Да подобри прозрачността и откритостта по отношение изпълнението на ПМДР, процеса на комуникация със заинтересованите страни и информираността им относно резултатите от изпълнението на програмата и нейното въздействие.

Рамката за оценка, заложена в настоящия документ, има за цел да надгради работата, извършена при предварителната оценка (ex-ante) на ПМДР, която служи за оценка на адекватността на стратегията на програмата, на съответните цели, показатели и разпределението на бюджетните средства.

В тази връзка, извършените дейности по оценка ще помогнат да се определи дали изпълнението на цялостната стратегия на ПМДР е ефективна по отношение на постигнатите резултати в широкия контекст на стратегията „Европа 2020“ за интелигентен, устойчив и приобщаващ растеж, в това число и на общата стратегическа рамка, реформираната Обща политика в областта на рибарството (ОПОР), националните стратегии и приоритети за развитие, в това число и стратегическите направления, заложени в Споразумението за партньорство между Република България и Европейския съюз за периода 2014-2020 г., подробно разписани в Глава 3 от ПМДР.

Разработването на Плана за оценка и на стратегията, заложена в рамката за оценка, се основава на опита и изводите, извлечени от предишния програмен период. При подготовката на горепосочените документи са взети предвид оценките, извършени по Оперативна програма за развитие на сектор „Рибарство“, както и предварителната оценка и стратегическа екологична оценка (СЕО) за Европейския фонд за морско дело и рибарство за програмния период 2014-2020 г., а именно Доклад за екологична оценка на Програма за морско дело и рибарство 2014 – 2020 г. (октомври, 2014 г.) и Предварителна оценка на Програма за морско дело и рибарство 2014-2020 г. (окончателен доклад) от август 2014 г.

При изготвяне на Плана за оценка, следва да се отдаде дължимото значение на оценката на потребностите и на променящия се контекст, възникнали по време на изтеклия програмния период и значителните промени в социално-икономическия контекст, в който е изпълнявана настоящата програма. Тези фактори могат да доведат до прилагане на мерки без постигане на желания ефект, ако начините за прилагане на ПМДР не бъдат преразгледани и своевременно не бъдат предприети коригиращи мерки.

Рамката за оценка на ПМДР през настоящия програмен период има за цел да подпомогне прегледа на напредъка и изпълнението на заложените в програмата мерки във връзка с адресираните нужди, идентифицирани в SWOT анализа, извършен като част от предварителната оценка на оперативната програма и в последствие разширен в Глава 2 на ПМДР. За тази цел резултатите от извършените дейности по оценяване следва да бъдат подробно разгледани от Комитета за наблюдение, за да се прецени доколко е необходима ревизия на ПМДР и съпътстващите я мерки.

## **1.2. Анализ на наличните данни, с оглед определянето на основния фокус на усилията за събиране на данни за оценката**

За да получи и събере необходимите данни за оценка, УО следва да гарантира, че процедурите за наблюдение и записване на данните, посочени в Глава 11 от ПМДР, се следват и прилагат ефективно от всички заинтересовани страни, а именно - бенефициенти, УО, СО и ОО.

За изпълнението на тази цел от ключово значение е Информационната система за наблюдение на средствата от ЕС в България за периода 2014 – 2020 г. (ИСУН 2020) и нейната редовна актуализация от всички заинтересовани страни, участващи в процеса по изпълнение на програмата. От изключително значение за надеждността на въведените данни е и извършването на допълнителни проверки с цел валидиране на записаните резултати. Не на последно място следва да се отбележи, че административните проверки извършвани от УО, СО и ОО, съгласно Системата за управление и контрол (СУК) на програмата е необходимо да служат за гарантиране на надеждността на записаните данни.

Данните за операциите и напредъка по резултатите и показателите за всеки проект следва да се събират и наблюдават посредством базата данни на ИСУН 2020, Наръчника по Програмата за морско дело и рибарство за периода 2014-2020 г. Въпреки това, допълнителни проучвания или подкрепящи събирането на информация за напредъка дейности могат да бъдат предприети (от бенефициенти и/или от УО), когато става дума за определени индикатори за резултат. Отговорността за навременното предоставяне и качеството на предоставената информация за целите на оценките на програмата е изцяло на УО.

Съгласно изискването на глава 10 от ПМДР, оценката на програмата следва да осигури специфична информация по отношение на подхода „Водено от общностите местно развитие“ (ВОМР). Информация за изпълнението на подхода ще бъде събирана посредством данни от одобрените Местни инициативни рибарски групи (МИРГ). По време на прилагането на стратегиите за ВОМР МИРГ следва да осъществяват комуникация с УО/МО посредством доклад за напредъка на изпълнението, на годишна база. Данни от тези доклади за напредъка УО следва да представи на екипа, извършващ оценките.

Бенефициентите и ръководителите на проекти са отговорни за събирането и проверката на данните по отношение на операциите и индикаторите, заложени в административния договор за предоставяне на безвъзмездна финансова помощ по програмата. Мониторингът на индикаторите е условие за отпускане на безвъзмездна финансова помощ и доказаната невъзможност за постигане на договорените цели може да доведе до възстановяване на средства по проекта и загуба на средства за Република България.

По отношение на редовното наблюдение на мониторинговите индикатори, УО следва да има установени механизми за контакт с бенефициентите и ръководителите на проекти . В по-голямата си част ефективният мониторинг се извършва на база на актуалната информация, достъпна чрез служебен, а за външните заинтересовани страни, и посредством публичен достъп до информацията, публикувана или въведена в ИСУН 2020.

Данните за всяка операция се събират и докладват от бенефициентите чрез следните изисквания за докладване, които също са посочени в административния договор за предоставяне на БФП:

• Доклади за изпълнението по проекта, съобразени с видовете плащания по него. За всяко междинно и окончателно плащане се предвижда и финансов и технически отчет от бенефициента;

• Отчети в следствие от извършени мониторингови проверки от страна на УО;

• Редовни актуализации на базата данни от страна на УО в ИСУН 2020;

В случай, че е необходима допълнителна или външна информация за целите на оценката, ще се търсят допълнителни източници на данни като например такива, предоставени от НСИ и Евростат, от Съвместния изследователски център (JRC) и докладите на Научно-технически и икономически комитет по рибарство (НТИКР), както и данни, предоставени от други заинтересовани страни като ИАРА, МОСВ и др.

Източник на информация за индикаторите за резултат по програмата е Националният статистически институт (НСИ). С цел осигуряване на съпоставимост, допълване и хармонизация между индикаторите и целите в рамките за изпълнението на отделните програми, се осъществява и непрекъсната координация между различните програми и Централното координационно звено на Министерски съвет (ЦКЗ), както и активно сътрудничество с НСИ. По този начин се гарантира, че НСИ ще предоставя своевременно достоверна, актуална и съвместима информация (където е необходимо и дезагрегирана по компоненти) за целеполагането и отчитането на стойностите на избрания набор от индикатори.

Основните методи, които ще се използват при извършване на дейностите по оценка са преглед на документацията и анализ на данните (включително оперативни данни и показатели, годишни доклади за изпълнение, преглед на оперативната програма и нейните изменения, преглед на други съответни документи като критерии за допустимост и подбор, предварителна оценка и стратегическа екологична оценка, други релевантни оценки/изследвания, проучвания или планове, преглед на европейското и националното законодателство в областта и провеждане на интервюта и/или проучвания на нагласите на заинтересованите страни, участващи в процеса на изпълнение на програмата.

По отношение на количествените данни, които трябва да бъдат събрани и оценени, следва да се отбележи, че междинната оценка се основава най-вече на следните набори от данни - Финансови показатели (основни стойности за 2018 г.) и Индикатори за резултат и въздействие (стойности за периода от одобрение на програмата до края на 2018 г.). В тази връзка УО на ПМДР и останалите заинтересовани страни – източници на информация трябва да гарантират, че данните, които се предоставят на външните изпълнители на оценката, са актуални и надеждни.

Качествени данни за оценката могат да бъдат събрани и посредством анализ на годишните доклади за изпълнението на програмата и от описанието и формулярите за мониторинг и оценка за финансираните проектни предложения.

Постигането на стратегическата цел на настоящия план, а именно – изготвянето на пълна, качествена и задълбочена междинна оценка на Програмата за морско дело и рибарство 2014-2020 г. зависи от разработването на ефективна система за събиране и анализ на информацията.

Основен източник на информация е УО на ПМДР, както и всички заинтересовани от нейното прилагане страни. С цел набавяне на допълнителни данни, важни за оценката, екипът по изготвяне на оценката планира да проведе редица срещи с представители и на други публични органи, които могат да добавят допълнителна информация към базата данни. Ще се събира и анализира информация и от бенефициенти и потенциални кандидати за предоставяне на безвъзмездна финансова помощ.

## **2. Оценителна рамка**

В съответствие с Глава 10 от ПМДР във връзка с функциите по управление, координация и оценка, както бе посочено по-горе, Дирекция „Морско дело и рибарство“ в Министерството на земеделието, храните и горите като Управляващ орган ще ръководи процеса на оценка и поема отговорността за координирането на процеса на мониторинг и оценка на ПМДР за периода 2014-2020 г., включително и за изготвянето на настоящия План за оценка.

УО е отговорен за осигуряването на достатъчно средства за извършване на оценките, като същевременно гарантира, че са налице процедури за изготвяне и събиране на необходимите данни, включително такива, свързани с общи и, когато е уместно, специфични за програмата индикатори.

В съответствие с член 54, параграф 3 от Регламент (ЕС) 1303/2013 оценките се извършват от вътрешни или външни експерти, които са функционално независими от Управляващия орган. За да се спази изискването на регламента, от страна на УО бяха предприети действия по възлагане изготвянето на оценка на програмата на екип от външни изпълнители.

По този начин независимите оценители ще предприемат всички дейности по оценката, определени в този План за оценка, и ще предоставят подкрепа на УО за повишаване качеството на годишните доклади за изпълнение по програмата. Планът, изложен в този документ, предвижда използването на смесени експертни оценки, при които оценките могат да се извършват от външни или вътрешни независими оценители (съгласно заложеното в глава 10 на ПМДР: „оценяването може да се повери на външни изпълнители/експерти, с изключение на случаите на вътрешна оценка/самооценка. Звеното за оценяване по плана за оценка ще бъде излъчено от УО и МО, като персоналът ще изпълнява задълженията си по звеното, наред с останалите си задачи.“ ) в зависимост от типа на оценка, която трябва да се изпълни и необходимите за нейното изпълнение ресурси. За вътрешна самооценка следва да се използват служители от отдел „Програмиране и мониторинг“ на дирекция „Морско дело и рибарство“.

От описано по-горе става ясно, че първата фаза на оценка на ПМДР е вече изпълнена от УО чрез предварителната оценка и стратегическата екологична оценка на програмата. Предварителната оценка е извършена в съответствие с изискванията, посочени в член 55 от Регламент (ЕС) № 1303/2013 на Европейския парламент и на Съвета, като основната заложена в доклада цел е с общата цел за подобряване на качеството на програмирането на ПМДР и проверка на това дали заложените цели и задачи могат да бъдат постигнати. Докладът е наличен на Единния информационен портал – www.eufunds.bg в секцията, посветена на Програмата за морско дело и рибарство за периода 2014-2020 г.

Оценката на изпълнението на ПМДР ще се осъществи през втората фаза на оценка. Тази оценка ще се основава на данни, събрани чрез дейности по мониторинг, изпълнявани от УО.

В допълнение на ограничените финансови ресурси за оценка, ще се използват различни решения и методи като:

• Организиране на срещи между партньори за обмен на идеи;

• Използването, когато е възможно, на Интернет, въпросници и телефонни интервюта.

## **2.1. Цел на оценката и процес на оценяване**

Основната дейност, която следва да бъде извършена като резултат от настоящия План за оценка, е да гарантира, съгласно глава 10 от ПМДРна,

* Наблюдение на програмата
* Междинния напредък на програмата
* Два ключови междинни доклада за оценка
* Наличието на необходимите данни/информация от гледна точка на пълнота и подготвеност
* Възможност за изготвяне на цялостни заключения относно ефективността на политиките, две междинни оценки, доклади за изпълнение и.

Съгласно наръчника на ПМДР, резултатите от проведените оценки се включват в годишните доклади за изпълнението на ПМДР. Всички оценки през програмния период се разглеждат от Комитета за наблюдение на ПМДР, като копия от докладите за оценките се изпращат на Европейската комисия.

С оглед на горепосоченото, основните цели на ключовите междинни доклади следва да бъдат:

* да предостави на УО и на Комитета за наблюдение подробна и безпристрастна оценка на изпълнението на ПМДР към края на 2018 г. като се вземе предвид рамката на изпълнението;
* да оцени възприемането и въздействието на мерките от програмата във връзка с променящия се национален социално-икономически контекст и потребности в сравнение с идентифицираните цели и потребности в ОП;
* да оцени степента на постигане на всеки от приоритетите на Съюза (и мярката, когато е възможно) и на специфичните цели, определени в Регламент (ЕС) № 508/2014 относно Европейския фонд за морско дело и рибарство;
* да се оценят постигнатите резултати и да се определят действия, които Република България може да предприеме, предвид констатациите в оценката, особено по отношение на приложимостта на стратегията на ПМДР и на определените цели, които трябва да бъдат постигнати до 2023 г.;
* да се предложат последващи дейности за оценка, особено с оглед на бъдещите дейности по предварителна оценка, които трябва да бъдат предприети при подготовката на бъдещия финансов инструмент за рибарството.

Ключовите доклади от извършени междинни оценки на ПМДР имат за цел да разгледат два основни критерия за оценка (качество на изпълнение и ефективност на мерките, прилагани при всички приоритети на Съюза) и се основава на следната структура:

* Контекст и цели на оценката;
* Методология;
* Ограничения на оценката;
* Уместност на целите на ПМДР;
* Ефективност на изпълнението и управлението на ПМДР;
* Ефективност, напредък и въздействие (където е приложимо) на прилаганите мерки по ПМДР до края на 2018 г.;
* Цели за ефективно изпълнение на ПМДР до 2023 г.;
* Заключения и препоръки за последващи действия, които могат да бъдат предприети с цел успешното прилагане на ПМДР.

В първата междинна оценка се обхваща изпълнението на програмата от официалното одобрение на програмата 20 октомври 2015 г. до 31.12.2018 г. Резултатите от нея следва да бъдат докладвани на Европейската комисия като част от ангажиментите на Република България. С оглед на горепосоченото, целите на междинната оценка следва да бъдат насочени към:

• предоставяне на УО и на Комитета за наблюдение на ПМДР точна и безпристрастна оценка на изпълнението на програмата към края на 2018 г., като се вземе предвид рамката на изпълнението;

• оценка на възприемането и въздействието на мерките на ПМДР във връзка с променящия се национален социално-икономически контекст и потребности в сравнение с идентифицираните в ПМДР;

• оценка на степента на постигане от всеки приоритет на Съюза на Съюза (и мярката, когато е възможно) на специфичните цели, определени в Регламент (ЕС) № 508/2014 относно Европейския фонд за морско дело и рибарство;

• оценка на резултатите и определяне на действия, които Република България в лицето на УО на ПМДР може да предприеме, за да се постигнат заложените цели в програмата;

• предложение за последващи дейности за оценка, които могат да бъдат предприети в светлината на получените заключения, особено с оглед на бъдещите дейности по предварителна оценка, които трябва да бъдат предприети при подготовката на бъдещия финансов инструмент за рибарството.

По отношение на количествените данни, които трябва да бъдат събрани и оценени за междинната оценка, трябва да се отбележи че това най-вече ще се основава на следните набори от данни:

* Финансови показатели (основни стойности за 2018 г.)
* Индикатори на изпълнението (стойности за етапа за 2018).

По този начин следва да се осигури наблюдение на изпълнението. При отчитането на изброените показатели всички заинтересовани страни (управляващ орган и бенефициенти) следва да гарантират, че данните публикувани в ИСУН 2020 са актуални и надеждни. Това задължение е вменено с член 54, параграф 2 от Регламент (ЕС) 1303/2013.

Обект на оценка са етапните цели, заложени в глава 7 на програмата, както и ефектите от тяхното неизпълнение за всеки приоритет, като в таблицата по-долу са маркирани в цвят онези от тях, изпълнението на които може да се определи под риск,въпреки изменението на ПМДР извършено в края на 2018 г.:

|  |  |  |
| --- | --- | --- |
| **Приоритет на Съюза** | **1. Насърчаване на устойчиво в екологично отношение, иновативно, конкурентоспособно и основано на знания рибарство, характеризиращо се с ефективно използване на ресурсите** | |
| **Показател и мерна единица, когато е съобразно** | **Етапна цел за 2018 г.** | **Цели за 2023 г.** |
| **Финансов показател** | **348 000.00 евро** | **18 434 500 евро** |
| **1.3 - Брой на проектите за добавена стойност, качество, използване на нежелания улов и рибарските пристанища, кейовете за разтоварване, рибните борси и покритите лодкостоянки** | **10** | **45** |
| **1.5 - Брой на проектите за окончателно преустановяване** | **8** | **8** |

|  |  |  |
| --- | --- | --- |
| **Приоритет на Съюза** | **2. Насърчаване на устойчиви в екологично отношение, характеризиращи се с ефективно използване на ресурсите, иновативни, конкурентоспособни и основани на знания аквакултури,** | |
| **Показател и мерна единица, когато е съобразно** | **Етапна цел за 2018 г.** | **Цели за 2023 г.** |
| **Финансов показател** | **10 000 000 евро** | **28 375 000 евро** |
| **2.2 - Брой на проектите за продуктивни инвестиции** | **30** | **70** |
| **2.5 - Брой на проектите за насърчаване на човешкия капитал в сектора на аквакултурите като цяло, и по-специално на нови производители на аквакултури** | **7** | **20** |

|  |  |  |
| --- | --- | --- |
| **Приоритет на Съюза** | **3. Насърчаване на изпълнението на ОПОР** | |
| **Показател и мерна единица, когато е съобразно** | **Етапна цел за 2018 г.** | **Цели за 2023 г.** |
| |  |  |  | | --- | --- | --- | | **Финансов показател** |  | **12 414 579,00** | |  | | | | **3 000 000 евро** | **12 414 579,00 евро** |
| **Показател на изпълнението 1**  **3.1 - Брой на проектите за прилагане на системата на Съюза за контрол, инспекции и правоприлаган** | **12** | **20** |
| **3.2 - Брой на проектите за подпомагане на събирането, управлението и използването на данни** | **1** | **2** |

|  |  |  |
| --- | --- | --- |
| **Приоритет на Съюза** | **4. Повишаване на заетостта и териториалното сближаване** | |
| **Показател и мерна единица, когато е съобразно** | **Етапна цел за 2018 г.** | **Цели за 2023 г.** |
| **Финансов показател** | **2 270 000.00 евро** | **17 858 824 евро** |
| **4.1 - Брой на избраните стратегии за местно развитие** | **10** | **10** |
| **4.2 - Брой на избраните стратегии за местно развитие** | **8** | **8** |

|  |  |  |
| --- | --- | --- |
| **Приоритет на Съюза** | **5. Насърчаване на предлагането на пазара и преработването** | |
| **Показател и мерна единица, когато е съобразно** | **Етапна цел за 2018 г.** | **Цели за 2023 г.** |
| **Финансов показател** | **3 500 000 евро** | **12 017 000 евро** |
| |  |  | | --- | --- | | **5.1 - Брой на организациите на производители или асоциациите на организации на производители,** | **2,00** | | **1** | **2** |
| **5.2 - Брой на проектите за мерки за предлагане на пазара и помощи за складиране** | **10** | **30** |
| **5.3 - Брой на проектите за преработка** | **5** | **15** |

|  |  |  |
| --- | --- | --- |
| **Приоритет на Съюза** | **6. Насърчаване на изпълнението на ИМП** | |
| **Показател и мерна единица, когато е съобразно** | **Етапна цел за 2018 г.** | **Цели за 2023 г.** |
| **Финансов показател** | **500 000 евро** | **1 666 667 евро** |
| **6.2.- Брой проекти за опазване и подобряване на знанията за морската среда** | **1** | **3** |

## **2.2. Ниво на участие на партньорите/заинтересованите страни/ по оценката**

Съгласно ПМДР управлението на дейностите по оценка на програмата се състои от следните органи: Управляващият орган, Междинният орган, Комитета по наблюдение и външните експерти, извършващи оценката. Партньорите в процеса на оценка от своя страна включват Европейската комисия, НСИ, бенефициентите и други заинтересовани страни. Партньорите в процеса на оценка са не само ползвателите на резултатите от оценката, но също така и организации, които представляват значителен източник на информация, необходим за правилното провеждане на оценката.

**Европейска комисия**

Представители на Европейската комисия са включени в процеса на оценка, посредством участие в заседанията на КН. Комисията работи в тясно сътрудничество със страните-членки по отношение обмена на информация (включително данни от мониторинга) и правилното и навременно приложение на препоръките от оценките. В допълнение, Комисията може да извършва по своя собствена инициатива оценки на програмите. Тя информира УО, а резултатите се изпращат на УО и се представят на съответния комитет за наблюдение. Съгласно чл. 57 и чл. 114 (3) от Регламент (ЕС) № 1303/2013 г. Комисията извършва последваша оценка на оперативната програма в тясно сътрудничество с УО на ПМДР.

**Комитет за наблюдение на ПМДР**

Ролята и отговорностите на Комитета за наблюдение относно рамката за оценка, както са определени в Регламент (ЕС) 1303/2013, обобщени изглеждат по следния начин:

• КН прави преглед на изпълнението на ПМДР по отношение на изпълнението на нейните цели, най-вече чрез използването и оценката на индикатори;

• Разглежда и одобрява годишните доклади за изпълнението (ГДИ) преди тяхното представяне на Европейската комисия;

• Наблюдава всички дейности и резултати от оценката и може да дава препоръки на УО относно изпълнението и оценката на програмата. Също така наблюдава и контролира действията, предприети в резултат на издадените препоръки.

Комитетът за наблюдение служи за да осигури привличането и участието в оценката на съответните партньори и заинтересовани страни, които с пряко засегнати или могат да бъдат засегнати от изпълнението на ПМДР. В това отношение представителите, включени в наблюдението на програмата представляват не само публичните органи, икономическите и социалните партньори и органите, представляващи гражданското общество, но също така и до партньорите в областта на околната среда, общностните и доброволческите организации, в допълнение към представителите на секторите на рибарите и производителите на аквакултура и структурите, извършващи контрол и събиране на данни за рибарството, както и въвлечените в прилагането на Интегрираната морска политика (ИМП).

Съгласно чл. 113 от Регламент (ЕС) № 508/2014 в правомощията на Комитета за наблюдение е да разглежда резултатите от оценката на ПМДР. Това означава, че УО на програмата следва да осигури на членовете на Комитета пълна информация относно констатациите и препоръките от извършената Междинна оценка на програмата. Във връзка с проследяването и използването на резултатите от оценката, членовете на Комитета за наблюдение могат да отправят препоръки към УО за последващи действия в случай, че е необходимо.

**УО и МЗ на ПМДР**

Управляващият орган е органът, отговорен за управление на ОП, както и за приемането и прилагането на системата за наблюдение и контрол и качество, спазване на сроковете и докладване на резултатите.Съгласно глава 10 от ПМДР координацията на системата за наблюдение и оценка ще се извършва от УО, който ще определя независими оценители, предоставящи подкрепа на УО и МО по отношение на изисканите оценки.

По отношение на плана за оценка УО/МО отговарят за следното:

• Проектиране и разработване на план за оценка и гарантиране съвместимостта му със системата за наблюдение и оценка;

• Актуализиране на плана за оценка. Планът ще се актуализира годишно и когато възникнат конкретни нужди от оценяване;

• Съхраняване на оценките и съответните дейности въз основа на плана за оценка.

След сключването на договора за извършване на оценка на програмата, ангажиментите на УО и МО на ПМДР в процеса на оценка са свързани най-вече с предоставянето на надеждна информация за степента на изпълнение на програмата, извършените до момента действия, както и предприетите стъпки в посока извършване на промени. Основна задача на двете звена е да подпомагат работата на екипа оценители с цел изготвяне на качествена оценка, върху която да бъдат взети адекватни управленски решения. Ангажирането на външни независими оценители има за цел да осигури достатъчни и адекватни ресурси и експертен опит за изготвяне на качествена оценка на програмата. При положение, че УО се ангажира да осигури цялата необходима за оценката информация и финансов ресурс, то избраният изпълнител на услугата гарантира, че ще осигури всички необходими експертни за успешното приключване на оценката и постигане на очакваните резултати.

**Заинтересовани страни**

Процесът по подготовка и извършване на оценка предвижда редица дейности, свързани с комуникация между екипа от външни експерти, извършващи оценката, и всички заинтересовани страни. От една страна, изготвянето на документа изисква дейности по обмен на информация с УО и други публични органи, ангажирани с прилагането на ПМДР с цел да се набавят основните данни, необходими за оценката. От другите заинтересовани страни – бенефициенти, потенциални кандидати, НПО, научни среди и др. ще се търси обратна връзка във връзка с тяхната оценка за степента на изпълнение на програмата, проблемите и препоръки за тяхното преодоляване.

## **2.3. Степен на принос на експертите**

Осигуряването на ресурси и капацитет за извършване на оценки е регламентирано в чл. 54, (2) и чл. 56 (2) на Регламент (ЕС) № 1303. Човешките и финансови ресурси, необходими за извършване на оценките на ПМДР са идентифицирани и планирани в глава 10 на програмата. В същата глава е упоменато, че Управляващият орган на ПМДР разполага с органичен административен капацитет за извършване на оценките на програмата. Въпреки това обаче УО на ПМДР работи за повишаване на качеството на човешките си ресурси не само с оглед дейностите по програмиране и изпълнение на програмата, но и на нейния мониторинг.

В рамките на Дирекция „Морско дело и рибарство“, която е Управляващ орган на програмата, са определени експерти, чиято работа включва дейности свързани с оценките на програмата. Функцията по оценка е заложена в глава 13 на Наръчника по ПМДР, одобрен от ръководителя на управляващия орган.

Експертите от отдел „Програмиране и мониторинг“ на дирекция „Морско дело и рибарство“ следва да изпълняват основни задачи свързани с процеса на оценка, а именно:

- Разработване на План за оценка на ПМДР. Координация, изпълнение, актуализация и наблюдение на осъществяването на задачите, заложени в него;

- Анализ на информацията, събрана в процеса на мониторинг на ПМДР;

- Организация и координация на дейностите по оценка на въздействието и изпълнението на ПМДР – подпомагане провеждането на външни оценки (предварителна, екологична, текуща и последваща), както и самостоятелно извършване на вътрешни оценки;

- Координация и подготовка на технически задания за избор на външни изпълнители за извършване на оценки по ПМДР, както и контрол на дейностите на външните оценители;

- Подготовка на теми, методология и инструменти за извършване на оценки в съответствие със специфични теми.

- Координация и сътрудничество при набирането на информация и статистически данни за извършване на оценките;

- Анализ на данни и резултати от извършени вътрешни оценки и разработка на препоръки, базирани на резултатите от оценките;

- Анализ на препоръки, направени от външни оценители/ЕК;

- Изготвянето на предложения за промяна на ПМДР или в начина на управление, в резултат на проведени оценки на ПМДР;

- Проверка на степента на изпълнение на препоръки от оценките;

- Предоставяне на информация относно извършените оценки на всички заинтересовани страни и сътрудничество с Междуведомствената работна група за оценка на ЕСИФ 2014-2020 г. на национално ниво;

- Координация и изпълнение на дейности за осигуряване на публичност на резултатите от оценката.

В рамките на техническата помощ по програмата са предвидени средства за финансовото обезпечаване на дейности, както пряко свързани с мониторинга и оценката, така и свързани с изграждане на капацитет и придобиване на умения у служителите, ангажирани с тези дейности.

Реализацията на тази подкрепа е конкретизирана чрез мерки за постигането на специфични цели по отношение на административния капацитет и човешки ресурси, в т.ч. и капацитета за извършване на оценки. УО съвместно с дирекция “Човешки ресурси” в МЗХГ, са отговорни за организацията на процеса на анализ на необходимостта от обучения, разработка на специфични обучителни програми и изпълнението им. Годишният план за обучения на МЗХГ (включително Дирекция „Морско дело и рибарство“) включва идентифицираните приоритети, от гледна точка на предмета на обученията и участието на служителите в тях.

Като елемент от системата за обучения на служителите в УО, ангажирани в процеса на мониторинг и оценка, могат да бъдат използвани специализираните обучения, провеждани от Европейският институт за публична администрация, участие в международни конференции за оценка на изпълнението и въздействието на ЕСИФ, провеждане на партньорски преглед (peer review), както и в други обучения и инициативи, организирани в България, от ЕК и др.

## **2.4. Насоки за осигуряване на разпространението на резултатите от оценките**

От съществено значение за извършването на качествен и ефикасен мониторинг на програмата е качеството на информацията, която се събира, обработва и съхранява от органите, ангажирани в прилагането на ПМДР и най-вече на УО.

Съгласно Глава 10 от програмата, УО на ПМДР има ангажимент да осигури публичност на постигнатите резултати от оценките, като използва комбинация от няколко или всички от посочените комуникационни канали:

• Публикуване на резултатите от оценката на интернет страницата на програмата;

• Включване на резултатите от оценката в годишните доклади за изпълнението;

• Представяне на основните констатации на съответните работни заседания и работни групи;

• Публикуване на информационни бюлетини по програмата.

След изготвянето на оценка на програмата, като част от дейностите по комуникация, се предвижда резултатите от оценката да бъдат предадени на УО на ПМДР. Събраните данни и констатациите от оценката ще осигурят по-голяма добавена стойност за разработването на политики и по този начин ще поставят основата за политики, основани на доказателства, и по-добро управление на програмата.

Основните изводи от извършените оценки ще бъдат включени в Годишните доклади за изпълнение на ПМДР, изпращани до Европейската комисия, както и в информацията за изпълнение на оценките, представяна на КН. Въз основа на резултатите и констатациите от извършените оценки, УО изготвя и представя за одобрение на Ръководителя на УО план за действие за изпълнение на препоръките. Напредъкът в изпълнението на плана за действие ще се докладва на КН.

За отразяването на препоръките и констатациите от оценките УО на програмата следва да предприеме следните действия:

• Създаване на план за действие за наблюдение на изпълняваните дейности;

• Представяне на резултатите от оценките в подходящ обем и форма до съответните потребители, например организиране на семинари, информационни срещи и конференции за информиране на заинтересованите страни за препоръките от оценките;

• Редовно интегриране на наблюдението на оценките.

Важен механизъм за гарантиране на използването на резултатите от оценките е включването на заинтересованите в процеса на оценяване и разпространение на информация. Това ще доведе и до повишаване на доверието в резултатите от оценките, и подобряване на шансовете за изпълнение на препоръките. Разпространението на резултатите от оценката на програмата ще послужи за повишаване на публичността на ПМДР и ще подпомогне процесът на нейното изпълнение. УО на програмата отговаря за съобщаването на резултатите от оценката на заинтересованите страни, в т. ч. Комитета за наблюдение на ПМДР, партньорите и Европейската комисия.

Целта на разпространение на резултатите от оценките е да се осигури достъп до препоръките и изводите от проведените изследвания на всички заинтересовани страни. Това е важно условие за правилното отразяване на изводите и резултатите от оценките в процеса на програмиране и изпълнение, за повишаване на общия ефект от провеждането на оценките, за по-добро разбиране за програмата, нейните резултати и въздействия, съществуващи добри практики и др.

Съгласно чл. 54 (4) от Регламент 1303/2013, всички оценки се правят обществено достояние. Поради тази причина, УО предвижда да представя резултатите от всички оценки на ПМДР, както на вниманието на КН, така и на широката общественост, като публикува информация на официалната Интернет-страница на програмата, като ще бъдат използвани и други подходящи поводи и комуникационни канали.

За целите на ПМДР се предвижда да се използват следните канали за разпространение на информация, при спазване на приложимите правила за достъп до информация:

* Разпространение на докладите за оценка по електронна поща;

Информация с резултатите от докладите за оценка ще бъде изпращана до определен кръг лица, определени от Ръководителя на УО, вкл. представители на УО, МО, ДФЗ – РА, КН, други администрации и заинтересовани страни. Управляващият орган си запазва правото да променя и/или разширява списъка за разпространение на информация.

* Интернет – чрез Интернет-страницата на УО, Единния информационен портал за структурните фондове на ЕС и при възможност, други подходящи страници;

За да се осигури максимална публичност, резюмето и препоръките от крайния доклад от оценката ще бъдат достъпни в интернет след представянето им пред Комитета за наблюдение.

* Медии (бюлетини, прессъобщения и други публикации);
* Семинари, тематични събития на национално и международно ниво, работни срещи и др.

След одобрението на окончателните доклади от оценките, същите може да бъдат представяни под формата на презентации по време на тематични събития на национално и международно ниво, семинари, конференции и др. подходящи форуми. Презентациите от своя страна ще бъдат достъпни за широката общественост на интернет страниците на организаторите на съответните събития.

## **2.5. График за указване как оценките ще допринесат за изпълнението и подготовката на различни доклади по програмата**

Планът за оценка съдържа списък на оценките, които УО планира да проведе през програмния период, като той не включва вече проведените предварителна оценка и стратегическа оценка на околната среда на ПМДР 2014-2020.

Въз основа на разработения План за оценка през програмния период УО гарантира извършването на подходящи и навременни оценки, включително за оценяване на ефективността, ефикасността и въздействието на програмата, както и че всяка оценка е подложена на подходящо проследяване.

Изготвянето на Плана за оценка допринася за преодоляване на идентифицираните през програмния период 2007-2013 г. пропуски в капацитета за наблюдение и оценка на програмата, които създадоха предпостави за забавяне на необходимите действия за препрограмиране. В периода 2014-2020 г. основен акцент се поставя върху изпълнението, ориентирано към резултатите и подобни процеси могат да доведат до загуба на резерва за изпълнение при непостигане на заложените етапни цели. В този смисъл, чрез Плана за оценка специално внимание ще бъде отделено на оценката на ефективността и ефикасността на процедурите за предоставяне на БФП, системата за предоставяне на помощта по ПМДР, в т.ч. по отношение на заложените индикатори и системата за тяхното събиране и отчитане, финансовите инструменти. Получаването на навременна информация относно резултатите от изпълнението на процедурите за предоставяне на БФП и финансовите инструменти, и особено тези, които са стартирани в началото на програмния период, ще допринесе за навременното предприемане на корективни мерки, при необходимост и до избягване на опасността от загуба на резерва за изпълнение по програмата.

Планът за оценка гарантира получаване на своевременна информация и увереност, че предприетите от УО действия водят до постигане на целите и приоритетите на програмата, както и че гарантират най-голямо положително въздействие върху целевите групи и икономиката на страната като цяло. В този смисъл важен акцент в Плана за оценка е фокусът върху специфични теми и въпроси, които са от съществено значение за изпълнението на програмата, напр. приносът и въздействието на програмата, приносът към прилагането на подхода ВОМР, влиянието на програмата върху хоризонталните политики на ЕС и др.

Чрез Плана за оценка се гарантира и навременното изготвяне на оценки, необходими за предоставяне на информация за докладите, които УО има ангажимент да предоставя на ЕК за периода след 2016 г. Такива са годишните доклади за изпълнение и докладите за напредъка, които следва да се представят през 2017 и 2019 г., съгласно чл. 50 и чл. 52 от Регламент 1303/2013 г., обобщения доклад и синтеза на констатациите за наличните оценки на програмата, които следва да бъдат предадени от Комисията всяка година от 2016 г. на Съвета, Европейския парламент, Европейския икономически и социален комитет и Комитета на Регионите (член 53). Стратегическите доклади на Комисията, които следва да се представят през 2017 г. и 2019 г. ще се позоват на докладите за напредъка на Държавите-членки (член 53 от Регламент (ЕС) № 1303/2013).

**Годишни доклади за изпълнение**

В съответствие с член 50, параграф 2 от Регламент (ЕС) № 1303/2013 годишните доклади за изпълнението предоставят ключова информация за изпълнението на ПМДР и нейните приоритети, като се позовават на финансовите данни, общите и специфичните показатели на програмата и се определят количествено целеви стойности, включително промени в стойността на показателите за резултат..

Съдържанието на годишните доклади за изпълнение се определя с насоките на ЕК, посочени в член 2 от Регламент за изпълнение (ЕС) № 1362/2014 на Комисията от 18 декември 2014 г., който предоставя образец на доклад. Част А от доклада се отнася до информацията, която се представя от държавите-членки на годишна база от 2016 г. до 2024 г., докато части Б и В се отнасят до изискванията за докладване за 2017 г. и 2019 г.

Данните от индикаторите за резултат, напредък и финансовите показатели, включително информация за етапите и целите за рамката на изпълнението, се отчитат кумулативно, като посочват резултатите, постигнати година след година в таблици 1, 2, 3 от раздел 3.2 на доклада. Във връзка с приключването на ПМДР в съответствие с член 141, параграф 1 от Регламент (ЕС) № 1303/2013, последният годишен доклад за изпълнението обхваща последната счетоводна година от 1 юли 2023 г. до 30 юни 2024 г.

Освен отчитането на напредъка по изпълнението на ПМДР, се докладват и дейностите по оценяване, реализирани в посочената отчетна година в съответствие с раздел 8 от образеца на годишен доклад. Този раздел предоставя информация за следното:

• Обобщение на дейностите, предприети във връзка с изпълнението на Плана за оценка, включително последващи действия по отношение на констатациите от оценките;

• Обобщение на резултатите от всички оценки на програмата, които са станали достъпни през предходната финансова година, с позоваване на името и референтния период на използваните доклади за оценка;

• Хипервръзки към публично достъпни оценки съгласно член 54, параграф 4 от Регламент (ЕС) № 1303/2013.

От изключително значение е информацията, предоставена в годишните доклади за изпълнение, да включва предприетите последващи действия на базата на отправените констатации в следствие от дейностите по оценка и техния постоянен принос към изпълнението ПМДР. Те следва да бъдат подкрепени от КН на програмата.

**Междинни оценки (Interim)**

По отношение на междинния преглед на програмата в член 125 от Регламент (ЕС) № 508/2014 на Европейския парламент и на Съвета от 15 май 2014 г. се посочва, че до 31 март 2017 г. Комисията представя на Европейския парламент и Съвета, междинен доклад за оценка на получените резултати и качествените и количествените аспекти на изпълнението на финансираните операции.

Както беше посочено по-горе задължението за междинна оценка, посочено в Регламент (ЕС) № 1303/2013, се отнася до изискване за Комисията, а не за държавите-членки. Първата междинна оценка на ПМДР е заложена да бъде извършена през 2017 г. Независимо от това, като се вземе предвид все още ранния етап, на който се намира изпълнението на програмата, и с цел ефективно и ефикасно проследяване на въздействието на ПМДР, първата Междинна оценка следва да се извърши през 2019 г., а втората - през 2021 г.

**Преглед на напредъка**

В съответствие с член 21 от Регламент (ЕС) № 1303/2013 през 2019 г. Европейската комисия ще извърши преглед на изпълнението, основан на рамката за изпълнение на ПМДР. Прегледът на ефективността разглежда постигането на основните етапи на ПМДР на ниво приоритети на Съюза, въз основа на информацията от оценките, представени в годишния доклад за изпълнението за 2019 г. , който трябва да предостави надеждна и достатъчна информация на разположение на ЕК за споменатия преглед на изпълнението. Препоръчително е да бъдат взети предвид и констатациите, заложени в първия доклад от извършена Междинна оценка на програмата за 2019 г.

**Последваща (Ex-post) оценка**

В съответствие с член 117 от Регламент (ЕС) № 508/2014 Комисията изготвя доклад за последваща оценка в тясно сътрудничество с държавите-членки и в съответствие с член 57 от Регламент (ЕС) № 1303/2013, ще приключи до 31 декември 2024 г. В това отношение България следва да осигури всички необходими данни и информация на Комисията за посочената оценка на програмата.

Като се вземат предвид планираните две междинни оценки за постигнатите резултати до края на 2018 г. и до края на 2020 и с оглед заложеното в глава 10 на ПМДР в настоящия План за оценка не е предвидено извършването на последваща оценка на ПМДР. Ангажимент на УО е да предостави цялата необходима информация при извършване на доклада за последваща оценка от страна на ЕК. В допълнение следва да се отбележи, че оценката на изпълнените мерките и показателите, постигнати до края на 2023 г., ще бъде представена в окончателния доклад на изпълнението, който ще бъде представен през 2024 г.

При извършване на преглед на потребностите от оценка на програмата на по-късен етап УО може да извърши модификация в настоящия План за оценка, включвайки при необходимост провеждането и на последваща оценка. Ако такава бъде предвидена на по-късен етап, необходимо е тя да бъде завършена до месец април 2024 г. в съответствие с чл. 57(2) от Регламент (ЕС) № 1303/2013.

## **2.6. Общ бюджет за изпълнението на процеса по оценка**

За качественото изпълнение на дейности по подготовка и извършване на Междинна оценка на програмата ще бъдат ангажирани финансови и човешки ресурси. Бюджетът за оценяване на ПМДР е указан в Глава 10 от програмата. Дейностите, предприети за оценка на ПМДР, са подкрепени от мярка „Техническата помощ“ на ПМДР с планиран общ прогнозен бюджет от 200 000 евро, което възлиза на около 4% от разпределените бюджетни средства за техническата помощ на програмата.

## **3. Планирани оценки – 2бр.**

В глава 10 от ПМДР е записано, че „звеното за оценяване ще подготвя доклад на годишна база относно оценяването на програмата, ще уведомява УО и Комитета за наблюдение при необходимост. Това също така ще гарантира, че оценките ще могат да служат за подготвянето на навременни доклади относно резултатите от ОП, по-специално подготовката на годишните доклади за изпълнението за периода 2016-2023 г. и ключовите годишни доклади за 2017 г. и 2019 г.“

Настоящият План за оценка взема предвид и това, че задължението за изготвяне на Междинна оценка, посочено в Регламент (ЕС) № 1303/2013, се отнася до изискване към Комисията, а не за държавите-членки на Съюза.

С оглед на това в Плана за оценка следва да се заложи нова времева рамка, що се касае за ключовите междинни доклади. Те следва да се изпълнят за годините 2019 и 2021.

Адекватно разчетеното време за извършване на оценките е от решаващо значение те да се изготвят качествено и да се счетат за ефективни, особено когато става въпрос за оценки на въздействието на програмата. Следва да се отдели достатъчно време, за да станат видими резултатите от направените констатации, насочени към промени в политиката по прилагане на ПМДР. В тази връзка 1 дейностите по оценка, предложени в настоящия План за оценка, са съобразени с текущото състояние на изпълнението на програмата, за да се гарантира тяхната ефективност.

## **3.1. Списък и времеви график на оценките, които ще се извършват през годините, в т.ч. документация относно избора на теми**

Изпълнението на оценките по програмата следва да се изпълни съгласно настоящия план график за илюстриране на планираните оценки, и съгласно темите определени в т. :

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Оценка/ година | 2014 | 2015 | 2016 | 2017 | 2018 | 2019 | 2020 | 2021 | 2022 | 2023 | 2024 |
| Ex ante |  |  |  |  |  |  |  |  |  |  |  |
| СЕО |  |  |  |  |  |  |  |  |  |  |  |
| Първа междинна оценка |  | Обхват | | | |  |  |  |  |  |  |
| Втора междинна оценка |  |  |  |  | Обхват | | |  |  |  |  |
| Финален доклад на изпълнението, включващ резултатите от извършените оценки на ПМДР |  | Обхват | | | | | | | | |  |
| Последваща оценка от ЕК |  | Обхват | | | | | | | | |  |

## **3.2. Планът за оценка ще конкретизира всеки вид квалификация**

Както е заложено в глава 10 от програмата, човешките ресурси на разположение на УО са ограничени. В допълнение към неблагоприятната икономическа ситуация в страната, компетентните институции полагат всички усилия преодоляване на проблемите за гарантиране на безпроблемното изпълнение на програмата. Управляващя огран гарантира, че разполага с достатъчен брой подходящи кадри за изпълнението на програмата и на плана за оценка. Следователно оценяването може да се повери на външни изпълнители/експерти, с изключение на случаите на вътрешна оценка/самооценка. Специфичните задачи на УО са заложени в глава 13 от Наръчника по програма „Морско дело и рибарство” 2014 - 2020 (ПМДР). Членовете на Звеното за оценка следва да вземат участие в обучителни курсове за придобиване на подходящите експертниумения, когато това се налага. Процесът по координация, организация и провеждане на оценки на ПМДР е дефиниран в отговорностите на УО на ПМДР. Функциите по оценката и координационните връзки са ясно определени и разделени от други дейности по отношение на изпълнение, контрол и одит на ПМДР, като същите се извършват от отдел „Програмиране и мониторинг“ на дирекция „Морско дело и рибарство“ в МЗХГ. Повишаване на квалификацията на служителите по отношение на дейностите по оценка е възможно в направления „Анализ на политики“, „Публични политики – разработване, прилагане, мониторинг и оценка“, „Оценка на въздействието“ и „Законодателство и методология по финансово управление и контрол“.

## **3.3. Контекст и обосновка, вкл. основния подход (или оценка на въздействието) и основните въпроси на оценките**

За нуждите на оценката беше разработен въпросник, който ще бъде изпратен до представители на заинтересованите страни, като данните от него ще бъдат обработени, обобщени и анализирани. Резултатите от обработените въпросници ще бъдат взети под внимание и включени в Междинната оценка на програмата.

**Въпроси за оценка:**

**Въпрос 1:** Настъпили ли са промени в регулаторния, социално-икономическия и политическия контекст по време на изпълнението на програмата? Възникнали ли са нови нужди?

**Въпрос 2:** Внесени ли са изменения в ПМДР? На какъв етап са тези изменения и какво предвиждат?

**Въпрос 3:** Доколко ефективни са системите за мониторинг и контрол на програмата? До каква степен процесите на управление - от подаването на проекта до извършването на плащания, позволяват ефективно изпълнение на проекти, които най-добре постигат целите на програмата? Извършени ли са промени в системата за мониторинг и контрол до момента? Ако да, опишете и посочете причините за това.

**Въпрос 4:** Доколко ефективно са спазени принципите относно участието на партньорите в изпълнението на програмата? Бяха ли заинтересованите страни ефективно включени в изпълнението на ПМДР и как? Координирано ли беше изпълнението на ПМДР?

**Въпрос 5:** Доколко ефективно са спазени принципите за насърчаване на равенството между мъжете и жените и недопускане на дискриминация, включително достъпност за лица с увреждания, както и мерки, които се прилагат, за да се гарантира интегрирането на равенството между половете в програмата? Бяха ли включени в изпълнението на ПМДР заинтересованите страни (по-специално екологично насочени организации и организации на жените)?

**Въпрос 6:** До каква степен изпълнените действия отчитат принципите относно устойчивото развитие, включително преглед на действията, предприети за насърчаване на устойчивото развитие?

**Въпрос 7:** До каква степен изпълнените мерки по ПМДР подпомагат целите на Съюза, насочени към борбата с изменението на климата? Допринесоха ли мерките на ПМДР за целите, свързани с изменението на климата, в каква степен бяха постигнати, в т. ч. по отношение на финансовите показатели, показателите за резултатите и резултатите?

**Въпрос 8:** До каква степен изпълнените операции допринасят за постигането на целите на стратегията на Съюза за интелигентен, устойчив и приобщаващ растеж?

**Въпрос 9:** Какво е състоянието на програмата в края на 2018 г.?

**Въпрос 10:** Какви резултати и финансови показатели са постигнати по приоритет 1 на Съюза „Насърчаване на устойчиво в екологично отношение, иновативно, конкурентоспособно и основано на знания рибарство, характеризиращо се с ефективно използване на ресурсите“?

**Въпрос 11:** В случай че не са постигнати основни етапи или финансови показатели до края на 2018 г., какви са причините и какво е сегашното състояние на мерките по този приоритет?

**Въпрос 12:** Какви резултати и финансови показатели са постигнати по приоритет 2 на Съюза „Насърчаване на устойчиви в екологично отношение, характеризиращи се с ефективно използване на ресурсите, иновативни, конкурентоспособни и основани на знания аквакултури“?

**Въпрос 13:** В случай, че не са постигнати основни цели или финансови показатели до края на 2018 г., какви са причините и какво е сегашното състояние на мерките по този приоритет?

**Въпрос 14:** Какви резултати и финансови показатели са постигнати по приоритет 3 на Съюза „Насърчаване на изпълнението на ОПОР“?

**Въпрос 15:** В случай че не са постигнати важни етапи или финансови показатели до края на 2018 г., какви са причините и какво е сегашното състояние на мерките по този приоритет?

**Въпрос 16:** Какви резултати и финансови показатели са постигнати по приоритет 4 на Съюза „Повишаване на заетостта и териториалното сближаване“?

**Въпрос 17:** В случай че не са постигнати основни етапи или финансови показатели до края на 2018 г., какви са причините и какво е сегашното състояние на мерките по този приоритет?

**Въпрос 18:** Какви резултати и финансови показатели са постигнати по приоритет 5 на Съюза „Насърчаване на предлагането на пазара и преработването“?

**Въпрос 19:** В случай че не са постигнати основни етапи или финансови показатели до края на 2018 г., какви са причините и какво е сегашното състояние на мерките по този приоритет?

**Въпрос 20:** Какви резултати и финансови показатели са постигнати по приоритет 6 на Съюза „Насърчаване на изпълнението на Интегрирана морска политика“?

**Въпрос 21:** В случай че не са постигнати основни етапи или финансови показатели до края на 2018 г., какви са причините и какво е сегашното състояние на мерките по този приоритет?

**Въпрос 22:** Как ще бъдат постигнати целите на ПМДР до 2023 г.?

**Въпрос 23:** Какви действия се извършват или могат да бъдат изпълнени, от кои заинтересовани страни и в какъв срок, за да се увеличи степента на успеваемост на прилаганите мерки и ефективността на програмата?

Темите за оценка и въпросите, изброени по-горе, не са изчерпателни и могат да бъдат изменяни/допълнително дефинирани, ако се счете за необходимо. Контекстът и основния подход са разгледани по-долу.

## **3.4. Използвани методи и информация**

Методологията за извършване на оценка следва да включва комбинация от методи и инструменти между най-малкото следните:

* Преглед и анализ на релевантните източници на информация и свързани документи;
* Извършване на собствени проучвания за събиране на количествени и качествени данни, представляващи изходна база за извършване на оценката;
* Анализ на вече натрупан опит, идентифицирани проблеми и добри практики;
* Провеждане на теренни проучвания;
* Запитвания/интервюта с представители на Управляващия орган , целевите групи и останалите заинтересовани страни;
* Анализи на целите ;
* Анализ на икономичността, ефективността и ефикасността на изпълнението;
* Анализ на устойчивостта на изпълнението - показатели, индикатори за оценка на устойчивост и ефект от устойчивостта.
* Оценка на процесите и изпълнението (process evaluation) – Този тип оценка има за задача да анализира ефективността на работата/процесите/системите и да предложи подходящи мерки, с оглед на тяхното ускоряване и подобряване.
* •Оценка, базирана на теорията – При този тип оценки основно следва да се приложат традиционни изследователски методи – както качествени, така и количествени. Сред най-често използваните в първата група са набиране и преглед на специализирана литература и документи, провеждане на интервюта и фокус групи, изследване на конкретни случаи и други. Сред вторите – използване на методи на описателната статистика, логически модели, метод за изчисление на разходи за единица продукт (при оценка на ефикасността), извадкови статистически изследвания или различни вариации на методи, при които се остойностяват ползите и разходите.
* Контрафактологични оценки на въздействието – При този тип оценки стремежът е да се изясни каква част от получения след края на дадена интервенция резултат се дължи на тази интервенция.
* Метод на триангулацията – Данните и заключенията трябва да бъдат обосновани чрез използване на поне два източника на информация с цел получаване на потенциално адекватно ниво на достоверност. Оценителят следва да използва множество източници на информация по време на оценяването и да разчита на данни, които се подкрепят съгласувано от информационните източници. Следва да се използва подход, базиращ се на доказателства (тоест количествен, основаващ се на факти и цифри) и базиращ се на мнения (тоест субективни източници, такива като интервюта, проучвания, фокус групи), с цел да изследва по метода на триангулацията получените данни и заключенията относно всички оценъчни въпроси, когато този подход е приложим.

## **3.5. Гарантиране, че необходимата информация за определени оценки ще е налична или ще бъде налична в бъдеще, както и график за целта**

При извършване на оценката, се използват най-малко следните източници на информация:

* Национален статистически институт;
* Евростат;
* Национални стратегически, планови и програмни документи, обнародвани в държавен вестник или съответно в правителствения портал за обществени консултации – www.strategy.bg, както и официалните интернет страници на съответните институции;
* Данни и информация на Европейската комисия;
* Данни и информация, предоставена от УО;
* Данни на съвместния изследователски център (JRC) и докладите на Научно-технически и икономически комитет по рибарство (НТИКР), както и данни, предоставени от други заинтересовани страни като ИАРА, МОСВ и др.
* Информация, събрана от проведени теренни проучвания, интервюта и анкети с представители на заинтересованите страни.

С оглед на използването изцяло на официални данни от компетентните източници се гарантира устойчивостта и достоверността на събраната информация.

## **3.6. Времетраене и ориентировъчни дати**

**Предварителна оценка**

- Извършена през август 2014 г.

- Препоръките от оценката са взети предвид при разработването на ПМДР, която впоследствие е одобрена през октомври 2015 г.

Съгласно разпоредбите на Регламент за изпълнение (ЕС) № 771/2014 на комисията от 14 юли 2014 година за установяване на правила съгласно Регламент (ЕС) № 508/2014 на Европейския парламент и на Съвета за Европейския фонд за морско дело и рибарство по отношение на модела за оперативните програми, структурата на плановете за компенсирането на допълнителните разходи, направени от операторите във връзка с риболова, отглеждането, преработването и предлагането на пазара на определени продукти от риболов и аквакултури от най-отдалечените региони, образеца за предаване на финансови данни, съдържанието на докладите за предварителна оценка и минималните изисквания за плана за оценка, които трябва да бъдат представени в рамките на Европейския фонд за морско дело и рибарство, графикът на плана за оценка следва да съдържа: „...Кратко описание на индикативното планиране на дейностите ...за годишните доклади за изпълнението през 2017 и 2019 г., и доклада за последваща оценка...“. Наличието на това изискване предполага и се улеснява чрез посочването на последователността и характеристиките на всички годишни доклади за изпълнение в настоящия План за оценка на ПМДР. Отделно, съгласно заложеното изискване на глава 10 от ПМДР: „УО ще подготви и представи план за оценка за одобрение от Комитета за наблюдение не по-късно от една година след приемането на програмата“. По този начин е зададен времевия обхват на плана за оценка, като логично той предвижда включването на всички доклади за изпълнение чието изготвяне е стартирало в рамките на година от конституирането на Комитета за наблюдение на програмата, както следва:

**Първи годишен доклад за изпълнението**

Първият годишен доклад за изпълнението на ПМДР обхваща календарните 2014 и 2015 г. база и обобщена информация за

- Краен срок за подаване до ЕК: 31 май 2016 г.

- Докладът е изготвен от УО и приет на заседание на Комитета за наблюдение и приет от Европейската комисия.

**Втори годишен доклад за изпълнението (за 2016 г.)**

- Краен срок за подаване до ЕК: 31 май 2017 г.

- Докладът е изготвен от УО и приет на заседание на Комитета за наблюдение и приет от Европейската комисия.

**Трети годишен доклад за изпълнението (за 2017 г.)**

- Краен срок за подаване до ЕК: 31 май 2018 г.

- Докладът е изготвен от УО и приет на заседание на Комитета за наблюдение и приет от Европейската комисия.

**Междинна оценка на изпълнението (обхващаща периода 2014—2018 г.)**

- Краен срок за подаване в ЕК: 31 май 2019 г. заедно с 4-тия доклад за изпълнението‘

- Ориентировъчен срок за извършване на проучвания и завършена оценка: януари 2019 г. до средата на май 2019 г.

- Ориентировъчен срок за подаване на годишния доклад към Комитета за наблюдение (включително с възможност за последващо преразглеждане на, ако е необходимо): април до средата на май 2019 г.

- Ориентировъчен срок за подаване на годишния доклад към Комитета за наблюдение (включително с възможност за последващо преразглеждане на, ако е необходимо): април до средата на май 2018 г.

**Четвърти годишен доклад за изпълнението (за 2018 г.)**

- Краен срок за подаване до ЕК: 31 май 2019 г.

- Индикативен времеви обхват за подготовка на доклада: декември 2018 г. до края на март 2019 г.

- Ориентировъчен срок за подаване на годишния доклад към Комитета за наблюдение (включително с възможност за последващо преразглеждане, ако е необходимо): април до средата на май 2019 г.

**Преглед на напредъка по програмата**

- Краен срок за подаване до ЕК: 31 май 2019 г.

- Индикативен времеви обхват за подготовка на доклада: декември 2018 г. до края на юли 2019 г.

**Пети годишен доклад за изпълнението (за 2019 г.)**

- Краен срок за подаване до ЕК: 31 май 2020 г.

- Индикативен времеви обхват за подготовка на доклада: декември 2019 г. до края на март 2020 г.

- Ориентировъчен срок за подаване на годишния доклад към Комитета за наблюдение (включително с възможност за последващо преразглеждане на, ако е необходимо): април до средата на май 2020 г.

**Шести годишен доклад за изпълнението (за 2020 г.)**

- Краен срок за подаване до ЕК: 31 май 2021 г.

- Индикативен времеви обхват за подготовка на доклада: декември 2020 г. до края на март 2021 г.

- Ориентировъчен срок за подаване на годишния доклад към Комитета за наблюдение (включително с възможност за последващо преразглеждане на, ако е необходимо): април до средата на май 2021 г.

**Втора междинна оценка (обхващаща периода 2018—2020 г.)**

- Краен срок за подаване в ЕК: 31 май 2021 г. заедно със шестия доклад за изпълнението‘

- Ориентировъчен срок за извършване на проучвания и завършена оценка: януари 2021 г. до средата на май 2021 г.

- Ориентировъчен срок за подаване на годишния доклад към Комитета за наблюдение (включително с възможност за последващо преразглеждане на, ако е необходимо): април до средата на май 2021 г.

- Ориентировъчен срок за подаване на годишния доклад към Комитета за наблюдение (включително с възможност за последващо преразглеждане на, ако е необходимо): април до средата на май 2021 г.

**Седми годишен доклад за изпълнението (за 2021 г.)**

- Краен срок за подаване до ЕК: 31 май 2022 г.

- Индикативен времеви обхват за подготовка на доклада: декември 2021 г. до края на март 2022 г.

- Ориентировъчен срок за подаване на годишния доклад към Комитета за наблюдение (включително с възможност за последващо преразглеждане на, ако е необходимо): април до средата на май 2022 г.

**Осми годишен доклад за изпълнението (за 2022 г.)**

- Краен срок за подаване до ЕК: 31 май 2023 г.

- Индикативен времеви обхват за подготовка на доклада: декември 2022 г. до края на март 2023 г.

- Ориентировъчен срок за подаване на годишния доклад към Комитета за наблюдение (включително с възможност за последващо преразглеждане на, ако е необходимо): април до средата на май 2023 г.

**Финален доклад за изпълнението (за 2023 г.)**

- Краен срок за подаване до ЕК: 31 май 2024 г.

- Индикативен времеви обхват за подготовка на доклада: декември 2023 г. до края на март 2024 г.

- Ориентировъчен срок за подаване на финалния доклад към Комитета за наблюдение (включително с възможност за последващо преразглеждане на, ако е необходимо): април до средата на май 2024 г.

## **3.7. Очакван бюджет за всяка оценка (свързан с избраните методи и времетраене на договора)**

|  |  |  |
| --- | --- | --- |
| Оценка | Максимален бюджет | Подготовка на документация за възлагане на ОП |
| Еx-ante | Информация от УО | По данни от УО |
| СЕО | Информация от УО | По данни от УО |
| Първа междинна оценка и план за оценка | 195 583 лв. | Възложена през декември 2018 г. |
| Втора междинна оценка | 195 583 лв. | Стартиране на процедура за възлагане на ОП през август 2020 |